Πάπας Ευγένιος Β΄

Ο **Πάπας Ευγένιος Β΄** (πέθανε στις 27 Αυγούστου 827) ήταν Πάπας της Ρώμης και κυβερνήτης στα Παπικά Κράτη (6 Ιουνίου 824 - 27 Αυγούστου 827). Η επιλογή του έγινε από τους ευγενείς επειδή ήταν γηγενής Ρωμαίος παρά το γεγονός ότι ο κλήρος και ο λαός ήταν αντίθετοι, η επίδραση που ασκούσε η Δυναστεία των Καρολιδών στην παπική εκλογή είχε πλέον καθιερωθεί. Με την άνοδο του στον Παπικό θρόνο ο Ευγένιος Β΄ συγκάλεσε Σύνοδο (826) με την οποία καταδικάστηκε η Σιμωνία και καθαιρέθηκε ο ανεκπαίδευτος κλήρος. Οι Καθεδρικοί ναοί πήραν εντολή να οικοδομηθούν σε αυτούς σχολεία στα οποία θα διδασκόταν ιερή και κοσμική λογοτεχνία. Η διαμάχη με την Βυζαντινή αυτοκρατορία στο θέμα της Εικονομαχίας είχε εξασθενήσει σε βαθμό που είχε γίνει ασήμαντη.

## Πρώτα χρόνια

Το όνομα του πατέρα του σύμφωνα με το Liber Pontificalis ήταν Βοημούνδος αλλά στις νεότερες εκδόσεις δεν καταγράφεται. Τα πρώτα χρόνια διετέλεσε ιερέας στην εκκλησία Σάντα Σαμπίνα του Αβεντίνου λόφου, είχε την φήμη ότι εξασκούσε επαρκώς τα καθήκοντα του. Ο βιογράφος του τον περιγράφει ως απλό, ταπεινό, μορφωμένο, εύγλωττο, ειρηνικό με πλήρη αφοσίωση στον θεό. Ο Ευγένιος Β΄ εξελέγη νέος Πάπας με τον θάνατο του προκατόχου του Πασχάλη Α΄. Ο προκάτοχος του είχε προσπαθήσει να περιορίσει την εξουσία των Ρωμαίων ευγενών τους οποίους υποστήριζαν οι Φράγκοι. Με τον θάνατο του Στεφάνου Α΄ οι ευγενείς συγκεντρώθηκαν να υποστηρίξουν τον δικό τους υποψήφιο Ευγένιο. Η Σύνοδος που είχε συγκληθεί υπό τον Πάπα Στέφανο Γ΄ (769) είχε απαγορεύσει την συμμετοχή ευγενών στις παπικές εκλογές παρόλα αυτά το κατόρθωσαν. Τον Ευγένιο Β΄ υποστήριζαν τόσο ο αυτοκράτορας Λουδοβίκος ο Ευσεβής όσο και ο πατέρας του Καρλομάγνος. Η εκλογή του Ευγένιου Β΄ ήταν μεγάλη επιτυχία για τους Φράγκους, ο αυτοκράτορας Λουδοβίκος ο Ευσεβής έστειλε τον μεγαλύτερο γιο του Λοθάριο ώστε να εδραιώσει την θέση του. Οι Ρωμαίοι ευγενείς που είχαν εξοριστεί επί Πασχάλη Α΄ στην Γαλλία επέστρεψαν και αποκαταστάθηκε η περιουσία τους. Με ένα πρωτόκολλο ανάμεσα στον πάπα και τον αυτοκράτορα ο Λουδοβίκος ο Ευσεβής ανέλαβε την εξουσία στην Αγία Έδρα αλλά και τον έλεγχο των ευγενών. Ο κάθε νέος πάπας θα έπρεπε να είχε την έγκριση του αυτοκράτορα ο οποίος θα αναλάμβανε και την προστασία της εκκλησιαστικής περιουσίας από τις λεηλασίες.

## Παποσύνη

Λίγο πριν αναχωρήσει ο Λοθάριος Α΄ από την Ρώμη έφτασαν πρεσβευτές τόσο από τον πατέρα του όσο και από την Βυζαντινή αυτοκρατορία για να λύσουν το ζήτημα της Εικονομαχίας. Ο ανατολικός αυτοκράτορας Μιχαήλ Β´ ήταν στην αρχή ανεκτικός απέναντι στους Εικονολάτρες. Ο εκπρόσωπος τους Άγιος Θεόδωρος ο Στουδίτης έστειλε επιστολή στον πάπα με την οποία του ζητούσε *"να ενώσει την εκκλησία της Ρώμης με αυτή της Κωνσταντινούπολης και τους τρεις Πατριάρχες σύμφωνα με το αρχαίο έθιμο"*. Ο Μιχαήλ Β΄ στράφηκε ωστόσο σύντομα εναντίον των εικόνων, στην προσπάθεια αυτή προσπάθησε να εξασφαλίσει την υποστήριξη ακόμα και του ίδιου του Λουδοβίκου του Ευσεβούς και έστειλε απεσταλμένους στον πάπα για να πάρουν την γνώμη του. Ο Λουδοβίκος ο Ευσεβής ζήτησε με την άδεια του πάπα Επισκοπική Σύνοδο η οποία θα εξέταζε το θέμα της Εικονομαχίας σύμφωνα με τα γραπτά των εκκλησιαστικών Πατέρων. Οι επίσκοποι συγκεντρώθηκαν στο Παρίσι (825) αλλά τα γραπτά αποτελούσαν προτάσεις συνδεδεμένες άτεχνα χωρίς κανένα συμπέρασμα, βασίστηκαν μόνο στις αποφάσεις της Β΄ Οικουμενικής Συνόδου της Νίκαιας. Οι προσπάθειες συνεχίστηκαν μέχρι την διάλυση της συνόδου χωρίς κανένα αποτέλεσμα. Την επόμενη χρονιά (826) ο Ευγένιος Β΄ συγκάλεσε νέα Σύνοδο στην Ρώμη με 62 επισκόπους. Η Σύνοδος ασχολήθηκε αποκλειστικά με το θέμα της εκπαίδευσης, την ίδρυση πολλών σχολείων και άλλων εκπαιδευτικών ιδρυμάτων. Οι αμόρφωτοι επίσκοποι και ιερείς θα έπρεπε να καθαιρεθούν και να ορκιστούν ξανά στο αξίωμα όταν ολοκληρώσουν την εκπαίδευση, τα σχολεία θα πρέπει να υπάρχουν σε όλα τα επισκοπικά ανάκτορα και τους Καθεδρικούς ναούς. Η Σιμωνία απαγορεύτηκε, οι ιερείς δεν θα έπρεπε να φορούν κοσμικές ενδυμασίες και να ασχολούνται με κοσμικά επαγγέλματα. Ο Ευγένιος Β΄ ασχολήθηκε επίσης έντονα με την φροντίδα των φτωχών, των χήρων και των ορφανών, για αυτό πήρε τον τίτλο του *"πατέρα του λαού"*. Οι προσπάθειες για την εξάπλωση του χριστιανισμού στην βόρεια Ευρώπη συνεχίστηκαν, ο Άγιος Άνσγκαρ απεστάλη για να εκχριστιανίσει τους Σκανδιναβούς. Ο Πάπας Ευγένιος Β΄ πέθανε (27 Αυγούστου 827), τάφηκε στην Βασιλική του Αγίου Πέτρου αλλά αυτό δεν είναι επιβεβαιωμένο. Ο διάδοχος του Πάπας Βαλεντίνος που πέθανε πολύ πρόωρα φημολογείται ότι ήταν νόθος γιος ή ερωμένος του.

## Παραπομπές



## Πηγές

*DeCormenin, Louis Marie; Gihon, James L., A Complete History of the Popes of Rome, from Saint Peter, the First Bishop to Pius the Ninth (1857)

        

Κατηγορία:Πάπες 9ου αιώνα
Κατηγορία:Πάπες